SL Uradni list Evropske unije C 163/5

Objava vloge za spremembo v skladu s členom 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2012/C 163/04

V skladu s členom 7 Uredbe Sveta (ES) št. 510/2006 (1) je ta objava podlaga za uveljavljanje pravice do ugovora zoper vlogo za spremembo. Izjave o ugovoru mora Komisija prejeti v šestih mesecih od dneva te objave.

VLOGA ZA SPREMEMBO

UREDBA SVETA (ES) št. 510/2006

VLOGA ZA SPREMEMBO V SKLADU S ČLENOM 9

„QUEIJO DE CABRA TRANSMONTANO“

ES št.: PT-PDO-0117-0226-10.03.2011

ZGO ( ) ZOP ( X )

1. Postavka v specifikaciji proizvoda, na katero se sprememba nanaša:

— ☒ ime proizvoda — ☒ opis proizvoda — ☒ geografsko območje — ☒ dokazilo o poreklu — ☒ metoda pridobivanja —  povezanost — ☒ označevanje —  nacionalne zahteve —  drugo (navedite)

2. Vrsta spremembe:

—  sprememba enotnega dokumenta ali povzetka — ☒ sprememba specifikacije registriranega ZOP ali ZGO, za katerega enotni dokument in povzetek nista bila objavljena —  sprememba specifikacije, pri kateri objavljenega enotnega dokumenta ni treba spremeniti (člen 9(3) Uredbe (ES) št. 510/2006) —  začasna sprememba specifikacije zaradi obveznih sanitarnih ali fitosanitarnih ukrepov, ki so jih uvedli javni organi (člen 9(4) Uredbe (ES) št. 510/2006)

3. Spremembe:

1. Ime proizvoda

Obstoječemu imenu „Queijo de Cabra Transmontano“ se doda ime „Queijo de Cabra Transmontano Velho“.

2. Razširitev geografskega območja: vključitev občin (concelhos) Alijó, Vimioso in Bragance (izključno župnije (freguesias) Quintela de Lampaças, Santa Comba de Rossas, Failde, Mós, Grijó de Parada, Parada, Pinela, Salsas, Serapicos, Coelhoso, Calvelhe, Paradinha Nova, Macedo do Mato, Iseda in Sendas).

3. Opredelitev proizvoda (sir): sir je lahko poltrdi do zelo trdi, ne samo zelo trdi.

4. Opredelitev proizvoda (sir): umik navedbe „in domače proizvodnje“.

5. Usirjanje mora trajati od 40 do 60 minut.

6. Velikosti sira: poleg premerov od 12 do 19 cm in tež od 0,6 do 0,9 kg se dodajo možni premeri od 6 do 12 cm in teže od 0,3 do 0,9 kg.

7. Elementi specifikacije proizvoda, ki so značilni za „Queijo de Cabra Transmontano Velho“

Značilnosti sira

Oblika: proizvod, ki se pojavlja v dveh velikostih, ima obliko sploščenega (ploščatega) valja, je pravilnih oblik in nima izrazitih robov.

Premer: od 6 do 12 cm in od 12 do 19 cm.

Višina: od 3 do 6 cm.

Teža: od 0,250 do 0,500 kg in od 0,500 do 0,900 kg.

Skorja: trda do zelo trda, homogena, dobro izoblikovana, gladka, bele barve ali barve rdeče paprike.

Testo

Tekstura: čvrsta, trda do zelo trda in nemazava.

Videz: rahlo oljast in z nekaj luknjami.

Barva: bela in enotna.

Vonj in okus: izrazit in prijeten vonj; pristen okus, običajno blago pikanten.

Maščobe: od 28 do 50 %.

Vsebnost vlage: od 25 do 35 %.

Zorenje

V zorilnicah za naravno zorenje ali v obratih s kontrolirano atmosfero.

Okoljske razmere:

Temperatura: od 5 do 12 °C.

Relativna vlažnost: od 70 do 85 %.

Najkrajši čas zorenja: 90 dni.

B.2. Lastnosti surovine

Surovine, ki se uporabljajo za proizvodnjo sira Queijo de Cabra Transmontano, so:

surovo in čisto mleko koz pasme Serrana,

jedilna sol,

sirilo živalskega izvora.

Queijo de Cabra Transmontano Velho je lahko po vsej površini premazan z mešanico oljčnega olja in paprike (zaradi katere dobi rdečkasto barvo).

8. Prodaja v kosih. Predpakiranje je dovoljeno z odobritvijo združenja proizvajalcev ter nadzornega in certifikacijskega organa.

ENOTNI DOKUMENT

UREDBA SVETA (ES) št. 510/2006

„QUEIJO DE CABRA TRANSMONTANO“/„QUEIJO DE CABRA TRANSMONTANO VELHO“

ES št.: PT-PDO-0117-0226-10.03.2011

ZGO ( ) ZOP ( X )

1. Ime:

„Queijo de Cabra Transmontano“/„Queijo de Cabra Transmontano Velho“

2. Država članica ali tretja država:

Portugalska

3. Opis kmetijskega proizvoda ali živila:

3.1 Vrsta proizvoda:

Skupina 1.3 – Siri

3.2 Opis proizvoda, za katerega se uporablja ime iz 1. točke:

Opredelitev: Queijo de Cabra Transmontano je zorjeni poltrdi do zelo trdi sir, dobljen s počasnim odcejanjem sirnine, ki nastane po sesirjenju surovega kozjega mleka zaradi delovanja sirila živalskega izvora. Trži se lahko pod imenom „Queijo de Cabra Transmontano“ ali „Queijo de Cabra Transmontano Velho“.

B.1. Fizikalno-kemične lastnosti

B.1.1 Queijo de Cabra transmontano

Značilnosti sira

Oblika: proizvod, ki se pojavlja v dveh velikostih, ima obliko sploščenega (ploščatega) valja, je pravilnih oblik in nima izrazitih robov.

Premer: od 6 do 12 cm in od 12 do 19 cm.

Višina: od 3 do 6 cm.

Teža: od 0,300 do 0,600 kg in od 0,600 do 0,900 kg.

Skorja: poltrda, homogena, dobro izoblikovana, gladka in bele barve.

Testo

Tekstura: čvrsta, poltrda in nemazava.

Videz: rahlo oljast in z nekaj luknjami.

Barva: bela in enotna.

Vonj in okus: izrazit in prijeten vonj; pristen okus, običajno blago pikanten.

Maščoba v suhi snovi: od 35 do 55 %.

Beljakovine: od 25 do 40 % v suhi snovi.

Vsebnost vlage: od 27 do 37 %.

Zorenje:

v zorilnicah za naravno zorenje ali v obratih s kontrolirano atmosfero.

Okoljske razmere:

Temperatura: od 5 do 12 °C.

Relativna vlažnost: od 70 do 85 %.

Najkrajši čas zorenja: 60 dni.

B.1.2 Queijo de Cabra transmontano „Velho“

Značilnosti sira

Oblika: proizvod, ki se pojavlja v dveh velikostih, ima obliko sploščenega (ploščatega) valja, je pravilnih oblik in nima izrazitih robov.

Premer: od 6 do 12 cm in od 12 do 19 cm.

Višina: od 3 do 6 cm.

Teža: od 0,250 do 0,500 kg in od 0,500 do 0,900 kg.

Skorja: trda do zelo trda, homogena, dobro izoblikovana, gladka, bele barve ali barve rdeče paprike.

Testo

Tekstura: čvrsta, trda do zelo trda in nemazava.

Videz: rahlo oljast in z nekaj luknjami.

Barva: bela in enotna.

Vonj in okus: izrazit in prijeten vonj; pristen okus, običajno blago pikanten.

Maščoba v suhi snovi: od 35 do 55 %.

Beljakovine: od 25 do 40 % v suhi snovi.

Vsebnost vlage: od 25 do 35 %.

Zorenje:

v zorilnicah za naravno zorenje ali v obratih s kontrolirano atmosfero.

Okoljske razmere:

Temperatura: od 5 do 12 °C.

Relativna vlažnost: od 70 do 85 %.

Najkrajši čas zorenja: 90 dni.

B.2. Lastnosti surovine

Surovine, ki se uporabljajo za proizvodnjo sira Queijo de Cabra Transmontano, so:

surovo in čisto mleko koz pasme Serrana. Fizikalno-kemične lastnosti mleka: Kislost: od 14 do 24 (ml NaOH N/L) pH: med 6,5 in 6,9 Gostota: od 1,026 do 1,034 Maščobe: od 3,8 do 7,0 (g/100 g) Beljakovine: od 2,8 do 5,0 (g/100 g) Kazein: od 2,2 do 3,0 % Voda: od 87,0 do 88,8 % Suha snov: od 11,2 do 13 %

jedilna sol,

sirilo živalskega izvora.

Queijo de Cabra Transmontano Velho je lahko po vsej površini premazan z mešanico oljčnega olja in paprike (zaradi katere dobi barvo rdeče paprike).

3.3 Surovine (samo za predelane proizvode):

Kozje mleko živali pasme Serrana, vzrejenih na geografskem območju iz 4. točke.

Sirilo živalskega izvora in sol izpolnjujeta zahteve glede kakovosti, določene z zakonodajo.

3.4 Krma (samo za proizvode živalskega izvora):

Kozje črede se prehranjujejo predvsem s samoniklo vegetacijo, ki je prisotna predvsem na pašnikih ter na neobdelanih in zapuščenih zemljiščih v prahi. Z drevjem poraščeni pašniki (vključno z letnim prirastom poganjkov in listi nekaterih dreves) in grmičevje (in sicer različne vrste, kot so bodičevje, vresje in „carquejas“ [pterospartum tridentatum]) so najljubša krma koz pasme Serrana in lahko zadostijo do 90 % prehranskih potreb živali te pasme, če jim je omogočena prosta paša.

3.5 Posebni proizvodni postopki, ki jih je treba izvajati na opredeljenem geografskem območju:

Posebne proizvodne faze, ki morajo potekati na geografskem območju iz 4. točke, so pridelava mleka ter izdelava in zorenje sira.

3.6 Posebna pravila za rezanje, ribanje, pakiranje itn.:

Proizvod se lahko potrošnikom prodaja v kosih, vendar samo predpakiran. Predpakiranje se izvaja v proizvodnih obratih za zagotovitev sledljivosti in nadzora nad proizvodom. V posebnih primerih in ob upoštevanju načela sledljivosti proizvoda pa lahko predpakiranje poteka tudi v drugih obratih, ki so pod nadzorom organa za nadzor in certificiranje.

3.7 Posebna pravila za označevanje:

Nalepka sira ali kosov sira mora obvezno vsebovati naslednje:

— ime „Queijo de Cabra Transmontano – DOP“ ali „Queijo de Cabra Transmontano Velho – DOP“,

— certifikacijsko oznako, ki jo je prav tako treba dodati na nalepko vsakega sira ali kosa sira,

— simbol Evropske unije, ki se uporablja za zaščitene označbe porekla.

Nadzor in certificiranje organa za certificiranje se nanašata izključno na zadevno posebno fazo.

4. Kratka opredelitev geografskega območja:

Območje, na katerem morajo potekati pridelava mleka ter proizvodnja in zorenje sira „Queijo de Cabra Transmontano“ in „Queijo de Cabra Transmontano Velho“, zajema naslednje občine (concelhos): Mirandela, Macedo de Cavaleiros, Alfândega da Fé, Carrazeda de Ansiães, Vila Flor, Torre de Moncorvo, Freixo de Espada à Cinta, Mogadouro, Vimioso et Bragance (izključno župnije (freguesias) Quintela de Lampaças, Santa Comba de Rossas, Failde, Mós, Grijó de Parada, Parada, Pinela, Salsas, Serapicos, Coelhoso, Calvelhe, Paradinha Nova, Macedo do Mato, Iseda in Sendas) v okrožju Bragance ter Alijó, Valpaços in Murça v okrožju Vila Real.

5. Povezanost z geografskim območjem:

5.1 Posebnost geografskega območja:

Glede na geografski položaj ter topografske in podnebne razmere predloženi opis velja za regijo Trás-os-Montes, saj območje ZOP zajema več kot tretjino te regije, ki je razdeljena na dve okrožji: Bragance in Vila Real.

Geografsko območje, ki ga obkroža regija Trás-os-Montes, meri 447 600 ha, sestavljajo pa ga tektonski jarki, globoke erozijske doline in visoke planote.

Nad celotno regijo se dviguje hidrografska kotlina reke Douro, katere pritoki (Sabor, Tua, Pinhão in Corgo na desnem bregu; Águeda, Côa, Távora in Varosa na levem bregu) razdvajajo gorske verige, ki se razprostirajo vzporedno z obalo in katerih nadmorska višina ponekod presega 1 500 m.

Zaradi posebnosti portugalske hidrografske kotline te reke, ki je po velikosti druga na polotoku, ima vsa regija zelo posebne značilnosti, celo edinstvene na svetu, med katerimi velja omeniti precejšnjo raznolikost podnebja, kulturnih posebnosti in celo človeške stvarnosti (LAGE, 1985).

Gorske verige, ki se razprostirajo vzporedno z obalo, tvorijo zaporo pred morskimi vetrovi, katerih vpliv proti notranjosti slabi in se postopoma umika celinskim vplivom. Prav tako je na osi sever–jug s približevanjem reki Douro vedno bolj občuten sredozemski vpliv.

Obstaja tesna povezava med geološko in litološko zgradbo, reliefom, podnebjem in izoblikovanostjo tal. Prsti v regiji, ki imajo ilovnato-peščeno strukturo, so nastale predvsem iz granitov, skrilavcev in drobe.

5.2 Posebnost proizvoda:

Sektor sirarstva je v kozjereji močno prisoten v trinajstih občinah (concelhos), zajetih z ZOP (v občini Bragance samo v petnajstih župnijah (freguesias)). Te občine so med najtežje dostopnimi in najbolj obrobnimi, kakovost življenja v njih je najslabša in v zadnjem desetletju jih je močno prizadelo odseljevanje prebivalstva. Na teh gorskih območjih se kozjereja tesno ravna po vremenskih ciklusih in načinu življenja rejcev, ki svoje črede vodijo tako rekoč v skladu z zakoni narave, stran od zunanjih vplivov (gre za sistem tradicionalne ekstenzivne vrste proizvodnje).

5.3 Vzročna povezanost geografskega območja s kakovostjo ali značilnostmi proizvoda (pri ZOP) oziroma z določeno kakovostjo, slovesom ali drugimi značilnostmi proizvoda (pri ZGO):

V tem sistemu tradicionalne ekstenzivne vrste proizvodnje se živali vsak dan vodijo na pašo, ki se spreminja glede na letni čas, njihovo fiziološko stanje in lokalno razpoložljive vire krme. Njihova osnovna prehrana je izključno naravna, sestavlja pa jo predvsem samoniklo divje rastlinje s tega območja. Rastlinske vrste, s katerimi se živali prehranjujejo, so odvisne od njihovih prehranskih želja, porazdeljene pa so tako: približno 60 % je drevesnih vrst, 30 % grmičevja in 10 % trav (če lahko žival na travniku sama izbere, katero rastlinje bo použila).

Ta poseben način prehranjevanja, povezan z metodo proizvodnje tradicionalnega kozjega sira, ki je plod znanja, ki se je na teh gorskih območjih prenašalo iz roda v rod, daje zorjenemu siru značilen okus in vonj, značaj in prijeten okus.

Sklic na objavo specifikacije:

(člen 5(7) Uredbe (ES) št. 510/2006)

http://www.gpp.pt/Valor/Queijo_Cabra_Transmont.pdf

(1) UL L 93, 31.3.2006, str. 12.